Hans Lahr

Johann «Jan» Lahr, også kalt Hans Lahr, (født 21. januar 1913, død 24. februar 1942) var en tsjekkoslovakisk, tysk-etnisk skiløper fra Harrachov.

I OL i Garmisch-Partenkirchen i 1936 ble han nummer 9 i kombinert og 32 i spesielt hopp. I VM i Vysoké Tatry i 1935, der Lahr representerte Tsjekkoslovakias tyske vintersportsforbund (HDW), ble han nummer 6 i kombinert og 25 i hopp. VM i Lahtis i 1938 ga 25. plass i hopp, 26. plass i kombinert og 165. plass (av 187 fullførende deltakere) på 18 km langrenn. Etter at Tsjekkoslovakia høsten 1938 hadde avstått Sudetenland til Tyskland (se Münchenavtalen), konkurrerte Lahr for Tyskland. Han ble nummer 7 i hopp i VM i Zakopane 1939.

Lahr ble nummer 3 sammenlagt i skiflygingsuka i Planica i 1941. I løpet av skiflygingsuka nådde han 111 meter, et hopp som er med i de fleste lister over verdensrekorder i skihopping. Ifølge et foruminnlegg på nettstedet Skispringen.com ble imidlertid Lahrs hopp gjort etter at tyskeren Rudi Gering hadde hoppet 118 meter, og Lahrs hopp gjaldt derfor aldri som verdensrekord.

Johann (Hans) Lahr omkom som soldat i 1942.

Referanser

Eksterne lenker 
 

Tsjekkoslovakiske skihoppere
Tsjekkoslovakiske kombinertløpere
Tsjekkoslovakiske langrennsløpere
Tsjekkiske skihoppere
Tsjekkiske kombinertløpere
Tsjekkiske langrennsløpere
Tyske skihoppere
Deltakere for Tsjekkoslovakia under Vinter-OL 1936
Skihoppere under Vinter-OL 1936‎
Kombinertløpere under Vinter-OL 1936
Sudettyskere
Personer fra Okres Semily